CELEX: 32008R0260
Language: mt
Date: 2008-03-18 00:00:00
Title: Regolament tal-Kummissjoni tat- 18 ta' Marzu 2008 li jemenda r-Regolament (KE) Nru 396/2005 tal-Parlament Ewropew u tal-Kunsill li jistabbilixxi l-Anness VII li jelenka taħlitiet ta' sustanzi attivi/prodotti koperti minn deroga rigward trattamenti ta’ wara l-ħsad magħmula b'fumigant Test b’relevanza għaż-ŻEE

19.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 76/31
            
         REGOLAMENT TAL-KUMMISSJONI
   tat-18 ta' Marzu 2008
   li jemenda r-Regolament (KE) Nru 396/2005 tal-Parlament Ewropew u tal-Kunsill li jistabbilixxi l-Anness VII li jelenka taħlitiet ta' sustanzi attivi/prodotti koperti minn deroga rigward trattamenti ta’ wara l-ħsad magħmula b'fumigant
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 396/2005 tal-Parlament Ewropew u tal-Kunsill tat-23 ta' Frar 2005 dwar il-livelli massimi ta' residwu ta' pestiċidi fi jew fuq ikel u għalf li joriġina minn pjanti u annimali u li jemenda d-Direttiva tal-Kunsill 91/414/KEE (1), u partikolarment l-Artikolu 18(3) tiegħu,
   Billi:
   
               (1)
            
            
               Bosta Stati Membri indikaw lill-Kummissjoni l-ħtieġa għal deroga mil-livelli massimi ta’ residwu stabbiliti fl-Annessi II u III, filwaqt li speċifikaw l-għelejjel u l-pestiċidi li għalihom tinħtieġ din id-deroga. Din id-deroga għandha tippermetti lill-Istati Membri jawtorizzaw, wara trattament ta’ wara l-ħsad magħmul b’fumigant fit-territorju tagħhom, livelli ta’ residwu għal sustanzi attivi li jaqbżu l-limiti speċifikati f’dawn l-Annessi biex jiġi evitat tfixkil fil-kummerċ ta' prodotti maħżuna li għaddew minn trattamenti ta' wara l-ħsad magħmula b'fumiganti.
            
         
               (2)
            
            
               Ir-Regolament (KE) Nru 396/2005 għandu għalhekk jiġi emendat skond dan.
            
         
               (3)
            
            
               Il-miżuri stipulati f'dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DAN IR-REGOLAMENT:
   Artikolu 1
   It-test fl-Anness għal dan ir-Regolament jiġi miżjud mar-Regolament (KE) Nru 396/2005, bħala Anness VII.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 18 ta’ Marzu 2008.
      
         
            Għall-Kummissjoni
         
         Androulla VASSILIOU
         
            Membru tal-Kummissjoni
         
      
   
   
      (1)  ĠU L 70, 16.3.2005, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 178/2006 (ĠU L 29, 2.2.2006, p. 3).
   
      ANNESS
      
         
            “ANNESS VII
            Taħlitiet ta’ sustanzi attivi/prodotti, kif imsemmija fl-Artikolu 18(3)
            
                        Sustanza attiva
                     
                     
                        Prodott fl-Anness I
                        (Numru tal-kodiċi)
                     
                  
                        Fosfid ta’ l-idroġenu
                     
                     
                        Frott (0100000), Ħxejjex (0200000), Żrieragħ imnixxfin (0300000), Żrieragħ taż-żejt u frott taż-żejt (0400000), Ċereali (0500000), Te, kafè, infużjonijiet erbali u kawkaw (0600000), Ħwawar (0800000)
                     
                  
                        Fosfid ta’ l-aluminju
                     
                     
                        Frott (0100000), Ħxejjex (0200000), Żrieragħ imnixxfin (0300000), Żrieragħ taż-żejt u frott taż-żejt (0400000), Ċereali (0500000), Te, kafè, infużjonijiet erbali u kawkaw (0600000), Ħwawar (0800000)
                     
                  
                        Fosfid tal-manjesju
                     
                     
                        Frott (0100000), Ħxejjex (0200000), Żrieragħ imnixxfin (0300000), Żrieragħ taż-żejt u frott taż-żejt (0400000), Ċereali (0500000), Te, kafè, infużjonijiet erbali u kawkaw (0600000), Ħwawar (0800000)
                     
                  
                        Fluworidu tal-kubrit
                     
                     
                        Frott (0100000), Ċereali (0500000)”.